《程君履以薛宰书见访》
宋代·林希逸

游历江湖久，刊诗已百篇。梅花曾共笑，杨叶不难穿。

朴厚如翁好，推敲何处传。雀罗空自愧，为我谢琴仙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。